钦定古今图书集成/历象汇编/乾象典/第089卷 > 《花楼望雪命宴赋诗》前人
## 钦定古今图书集成/历象汇编/乾象典/第089卷 > 《花楼望雪命宴赋诗》前人

“连天际海白皑皑，好上高楼望一回。何处更能分道
路，此时兼不认池台。”万重云树山头翠，百尺花楼江
畔开。素壁联题分韵句，红炉巡饮煖寒杯。冰铺湖水
银为面，风卷汀沙玉作堆。绊惹舞人春艳曳，勾留醉
客夜徘徊。偷将虚白堂前鹤，失却樟亭驿后梅。别有
故情偏忆得，曾经穷苦照书来。